ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Ιουνίου 1996 με την οποία εξουσιοδοτείται η Ιρλανδία να προσαρμόσει τη μέθοδο υπολογισμού της περιεκτικότητας σε σωματικά κύτταρα στο γάλα αγελάδας (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/360/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου και προϊόντων με βάση το γάλα (1), όπως τροποποιήθηκε τελευταία από την οδηγία 94/71/ΕΚ (2) και, ιδίως το παράρτημα Α κεφάλαιο IV σημεία Α.1 και Α.2,

Εκτιμώντας:

ότι σύμφωνα με τις διατάξεις της οδηγίας 92/46/ΕΟΚ, η μέθοδος υπολογισμού του γεωμετρικού μέσου όρου της περιεκτικότητας σε σωματικά κύτταρα στο νωπό γάλα δύναται να προσαρμοστεί εφόσον το επίπεδο παραγωγής παρουσιάζει ιδιαίτερες διακυμάνσεις κατά την περίοδο κατά την οποία η γαλακτική ζύμωση βρίσκεται σε χαμηλά επίπεδα 7

ότι η γαλακτοκομική παραγωγή στην Ιρλανδία είναι σε πολύ χαμηλό επίπεδο από το Μάιο έως το Φεβρουάριο πράγμα το οποίο έχει ως αποτέλεσμα ένα μέσο επίπεδο σε σωματικά κύτταρα κατά την περίοδο αυτή το οποίο υπερβαίνει την περιεκτικότητα η οποία ορίζεται από την οδηγία 92/46/ΕΟΚ 7 ότι οι υπερβάσεις αυτές οφείλονται σε φυσιολογικούς λόγους και δεν δύνανται να αποδοθούν σε παθολογική κατάσταση του μαστού 7

ότι θα πρέπει να προσαρμοστεί η μέθοδος υπολογισμού των αποτελεσμάτων προκειμένου να ληφθούν υπόψη αυτές οι εποχιακές διακυμάνσεις της παραγωγής στην Ιρλανδία 7

ότι η Ιρλανδία πρότεινε μια εναλλακτική μέθοδο υπολογισμού η οποία επιτρέπει τη στάθμιση των γεωμετρικών μέσων όρων της περιεκτικότητας σε σωματικά κύτταρα τα οποία υπολογίζονται κατά την περίοδο κατά την οποία η γαλακτική ζύμωση βρίσκεται σε χαμηλά επίπεδα 7 ότι η μέθοδος αυτή συμβάλλει στη διασφάλιση της ποιότητας του συγκομισθέντος γάλακτος στην Ιρλανδία, κατά τη διάρκεια αυτής της περιόδου του χρόνου 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά την περίοδο του έτους η οποία εκτείνεται από το Νοέμβριο ενός έτους έως και το Φεβρουάριο του επομένου έτους, εξουσιοδοτείται η Ιρλανδία να χρησιμοποιήσει για τον υπολογισμό της περιεκτικότητας σε σωματικά κύτταρα στο νωπό γάλα αγελάδας όπως προβλέπεται στο παράρτημα Α κεφάλαιο IV σημεία Α.1 και Α.2 της οδηγίας 92/46/ΕΟΚ, τη μέθοδο υπολογισμού η οποία συνίσταται στη στάθμιση των αποτελεσμάτων κάθε μηνός με τη βοήθεια ενός συντελεστή. Ο συντελεστής αυτός επιτυγχάνεται συγκρίνοντας το επίπεδο γαλακτοκομικής παραγωγής που παρατηρήθηκε στη διάρκεια κάθε μηνός της περιόδου αυτής και το 50 % της μέσης μηνιαίας αξίας της γαλακτοκομικής παραγωγής που παρατηρήθηκε από τον Απρίλιο έως το Σεπτέμβριο που προηγείται της έναρξης της εν λόγω περιόδου.

Άρθρο 2

Η παρούσα απόφαση θα επανεξεταστεί μετά την παρέλευση δύο ετών από της εγκρίσεώς της βάσει έκθεσης που θα υποβάλουν στην Επιτροπή οι ιρλανδικές αρχές.

Άρθρο 3

Η παρούσα απόφαση απευθύνεται στην Ιρλανδία.

Βρυξέλλες, 5 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 14. 9. 1992, σ. 1.

(2) ΕΕ αριθ. L 368 της 31. 12. 1994, σ. 33.